《勾龙君贶求所居垂荫亭岷堂二首》
宋代·苏籀

岷阳英杰古贤乡，侍史香炉今望郎。
柬擢欲书丹凤诏，梦魂勤望碧鸡坊。
已应盛美摽其茇，不比畸人愚厥堂。
宦牒随江归碧海，读书源派亦诚长。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。